Տրիլոկի Նատհ Կաուլ

Տրիլոկի Նատհ Կաուլ (, ), հնդիկ դիվանագետ, ԽՍՀՄ-ում երկու անգամ եղել է Հնդկաստանի դեսպան։

Կենսագրություն 
Տրիլոկի Նատհ Կաուլը ծնվել է 1913 թվականին Բարամուլայում, Բրիտանական Հնդկաստան։ Սովորել է Փանջաբի, Ալահաբադի համալսարաններում և Լոնդոնի թագավորական քոլեջում, ունեցել է բարձրագույն իրավաբանական կրթություն

Հնդկաստանի արտաքին գործերի նախարարությունում ծառայության է անցել 1939 թվականին, այդ թվում դիվանագիտական ծառայության՝ 1947 թվականից։

Աշխատել է ԽՍՀՄ-ում, Հարավային Կորեայում, Իրանում (դեսպանի կարգավիճակում) և Մեծ Բրիտանիայում (բարձրագույն կոմիսարի տեղակալ և Մեծ Բրիտանիայում Հնդկաստանի բարձրագույն կոմիսարի պաշտոնակատար) գործող հնդկական դեսպանություններում։ 1962 թվականից մինչև 1966 թվականը ԽՍՀՄ-ում եղել է Հնդկաստանի Հանրապետության դեսպան։

1966 թվականից մինչև 1968 թվականը զբաղեցրել է Արտաքին գործերի նախարսարության քարտուղարի պաշտոնը, իսկ 1968 թվականից մինչև 1972 թվականը՝ Արտաքին գործերի նախարարության արտաքին հարցերով քարտուղար։

1973 թվականից մինչև 1976 թվականը Միացյալ Նահանգներում եղել է Հնդկաստանի դեսպան

1977 թվականից եղել է մշակութային կապերով հնդկական խորհրդի նախագահ։

1980 թվականից մինչև 1985 թվականը Հնդկաստանից եղել է ՅՈՒՆԵՍԿՈ-ի գործադիր խորհրդի անդամ։ Բացի դրանից համարվել է Հնդկական խորհրդի մշակութային կապերի նախագահ է ՅՈՒՆԵՍԿՈ-ի ներկայացուցչի տեղակալ։

1986 թվականից մինչև 1989 թվականի ԽՍՀՄ-ում կրկին եղել է Հնդկաստանի Հանրապետության դեսպան՝ գրասենյանի նախարար-անդամի պաշտոնում

2000 թվականի հունվարի 26-ին մահացել է Ռաջգարհի իր տանը՝ 87 տարեկան հասակում։ Հունվարի 18-ին դիակիզվել է։

Ընտրյալ երկեր 
 Խաղաղության և պատերազմի դիվանագիտություն։ Հիշողություններ և մտորումներ / Diplomacy in Peace & War. Recollections and Reflections (1978)
 Հնդկաստան, Չինաստան, Հնդչինաստան, ազատ դիվանագետի մտորումներ / India, China, and Indochina, Reflections of a Liberated Diplomat (1980)
 Կյանքը հիմալայական գյուղում / Life in a Himalayan Hamlet (1982)
 Իմ տարիները բրիտանական կառավարության և սվարաջի շրջանում / My Years through Raj and Swaraj (1993)
 Դիվանագետի օրագիր (1947-1999) / A Diplomat’s Diary (1947-1999) (2000)

Ծանոթագրություններ

Արտաքին հղումներ 
 
 T.N. Kaul materials in the South Asian American Digital Archive (SAADA)

ՅՈՒՆԵՍԿՕ-ի պաշտոնյաներ
Ժողովուրդների բարեկամության շքանշանի դափնեկիրներ
Հնդիկ դիվանագետներ
ԽՍՀՄ-ում Հնդկաստանի դեսպաններ
ԱՄՆ-ում Հնդկաստանի դեսպաններ
Հնդկաստանի արտաքին գործերի նախարարներ
Ալահաբադի համալսարանի շրջանավարտներ
Փանջաբի համալսարանի շրջանավարտներ
Հնդիկ ակադեմիկոսներ
Հնդկաստանի քաղաքական գործիչներ